CELEX: 62014TN0589
Language: el
Date: 2014-08-08 00:00:00
Title: Υπόθεση T-589/14: Προσφυγή της 8ης Αυγούστου 2014 — Musso κατά Κοινοβουλίου

6.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 351/22
            
         Προσφυγή της 8ης Αυγούστου 2014 — Musso κατά Κοινοβουλίου
   (Υπόθεση T-589/14)
   2014/C 351/28
   Γλώσσα διαδικασίας: η γαλλική
   
      Διάδικοι
   
   
      Προσφεύγων: François Musso (Ajaccio, Γαλλία) (εκπρόσωπος: A. Gross, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να δεχθεί την παρούσα προσφυγή και να την κηρύξει βάσιμη·
            
         
               —
            
            
               να ακυρώσει την απόφαση της 26ης Ιουνίου 2014:
               
                           —
                        
                        
                           κυρίως, λόγω τυπικού ελαττώματος καθώς δεν έχει υπογραφεί από τον Πρόεδρο·
                        
                     
                           —
                        
                        
                           άλλως, λόγω προσβολής των δικαιωμάτων άμυνας εξαιτίας της μη δημοσιεύσεως της αποφάσεως της 17ης Ιουλίου 1996 επί της οποίας θεμελιώνεται η απόφαση της 26ης Ιουνίου 2014·
                        
                     
                           —
                        
                        
                           άλλως, λόγω προσβολής της αρχής της εκατέρωθεν ακροάσεως·
                        
                     
                           —
                        
                        
                           άλλως, λόγω ανεπαρκούς αιτιολογίας της αποφάσεως της 26ης Ιουνίου 2014·
                        
                     
                           —
                        
                        
                           άλλως, λόγω προσβολής της αρχής της εύλογης διάρκειας η οποία επηρεάζει την άσκηση των δικαιωμάτων άμυνας·
                        
                     
                           —
                        
                        
                           άλλως, λόγω προσβολής της αρχής του κεκτημένου δικαιώματος·
                        
                     
         
               —
            
            
               να αναγνωρίσει την επιφύλαξη του προσφεύγοντος όσον αφορά κάθε άλλο δικαίωμά του, κάθε ενδεχομένως οφειλόμενο ποσό, κάθε δυνάμενο να υποβληθεί λόγο ή κάθε ενδεχόμενο μέσο έννομης προστασίας·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής ο προσφεύγων προβάλλει έξι λόγους.
   
               1.
            
            
               Ο πρώτος λόγος αντλείται από τυπικό ελάττωμα της προσβαλλομένης αποφάσεως της 26ης Ιουνίου 2014, καθώς η απόφαση αυτή δεν έχει υπογραφεί από τον Πρόεδρο του Κοινοβουλίου σύμφωνα με τον εσωτερικό κανονισμό του Ευρωπαϊκού Κοινοβουλίου.
            
         
               2.
            
            
               Ο δεύτερος λόγος αντλείται από προσβολή των δικαιωμάτων άμυνας του προσφεύγοντος, στο μέτρο που η απόφαση της 17ης Ιουλίου 1996 επί της οποίας θεμελιώνεται η προσβαλλόμενη απόφαση της 26ης Ιουνίου 2014, δεν είχε δημοσιευθεί, κατά παράβαση του άρθρου 28 του εσωτερικού κανονισμού για τους ευρωβουλευτές.
            
         
               3.
            
            
               Ο τρίτος λόγος αντλείται από προσβολή της αρχής της εκατέρωθεν ακροάσεως.
            
         
               4.
            
            
               Ο τέταρτος λόγος αντλείται από ανεπαρκή αιτιολογία της προσβαλλομένης αποφάσεως.
            
         
               5.
            
            
               Ο πέμπτος λόγος αντλείται από προσβολή της αρχής της εύλογης διάρκειας, καθώς το Ευρωπαϊκό Κοινοβούλιο ανέμεινε επί οκτώ έτη προ της κινήσεως της διαδικασίας ανακτήσεως κατά του προσφεύγοντος.
            
         
               6.
            
            
               Ο έκτος λόγος αντλείται από προσβολή της αρχής του κεκτημένου δικαιώματος, στο μέτρο που η προσβαλλόμενη απόφαση θίγει τα συνταξιοδοτικά δικαιώματα που απέκτησε ο προσφεύγων στις 3 Αυγούστου 1994.